b'\n_START_ARTICLE_\nMarienburgo pilis\n_START_PARAGRAPH_\nMarienburgo arba Malborko pilis (vok. Ordensburg Marienburg, lenk. Zamek w Malborku) \xe2\x88\x92 XIII a. pastatyta Teuton\xc5\xb3 ordino pilis dabartin\xc4\x97s Lenkijos \xc5\xa1iaur\xc4\x97je, Malborke, prie Nogato up\xc4\x97s. Plotas vir\xc5\xa1 20 ha. _NEWLINE_Nuo 1309 iki 1454 m. pilis buvo Vokie\xc4\x8di\xc5\xb3 ordino did\xc5\xbeiojo magistro rezidencija. Nuo 1457 iki 1772 m. su trumpomis pertraukomis buvo Lenkijos karalyst\xc4\x97s provincijos Karali\xc5\xa1kosios Pr\xc5\xabsijos sud\xc4\x97tyje, buvo viena i\xc5\xa1 Lenkijos karali\xc5\xb3 rezidencij\xc5\xb3. Po Lenkijos padalinim\xc5\xb3 1772 m. atiteko Pr\xc5\xabsijos karalystei. Po Antrojo pasaulinio karo v\xc4\x97l gr\xc4\xaf\xc5\xbeo Lenkijai. Antrojo pasaulinio karo metu pilis stipriai nukent\xc4\x97jo, po karo buvo atstatyta ir restauruota. \xc5\xa0iuo metu pilyje veikia muziejus. Pagal plot\xc4\x85 tai yra did\xc5\xbeiausia plytin\xc4\x97 pilis Europoje._NEWLINE_Marienburgo tvirtov\xc4\x97 \xe2\x88\x92 viena did\xc5\xbeiausi\xc5\xb3 ir geriausiai i\xc5\xa1likusi\xc5\xb3 Viduram\xc5\xbei\xc5\xb3 gynybin\xc4\x97s ir rezidencin\xc4\x97s architekt\xc5\xabros pavyzd\xc5\xbei\xc5\xb3 Vidurio ir Ryt\xc5\xb3 Europoje, viena monumentaliausi\xc5\xb3 bei \xc4\xafsp\xc5\xabdingiausi\xc5\xb3 plytin\xc4\x97s gotikos ansambli\xc5\xb3 Europoje._NEWLINE_1997 m. Marienburgo pilis \xc4\xafra\xc5\xa1yta \xc4\xaf UNESCO Pasaulio paveldo s\xc4\x85ra\xc5\xa1\xc4\x85.'